
Atbildes uz biežāk uzdotajiem jautājumiem par Klimata pārmaiņu finanšu instrumenta finansēto projektu atklāto konkursu 
„Kompleksi risinājumi siltumnīcefekta gāzu emisiju samazināšanai, V kārta” 4.daļa
Lietotie saīsinājumi: 

· Noteikumi - Ministru kabineta 2012.gada 14.augusta noteikumi Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums” ar grozījumiem, kas veikti līdz 14.06.2013

· Grozījumi - 2013.gada 13.maija Ministru kabineta noteikumi Nr.250 „Grozījumi Ministru kabineta 2012.gada 14.augusta noteikumos Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums”

· Konkurss - „Kompleksi risinājumi siltumnīcefekta gāzu emisiju samazināšanai, 5.kārta”

· VARAM - Vides aizsardzības un reģionālās attīstības ministrija

· VIF vai Fonds - SIA „Vides investīciju fonds”
	Nr.p.k.


	Jautājums
	Atbilde

	    36.
	Pašvaldībai piederošā izglītības iestādē vēlējāmies mainīt apgaismojumu, nomainot to uz LED apgaismojumu.

Ir doma mainīt apgaismojumu arī sporta zālē. Pašlaik zāles apgaismojums ir izveidots tā, ka ieslēdzot visas gaismas tiek panākti 1400 Lm uz 1 m2, kas atbilst FIBA prasībām attiecībā uz starptautiskām sacensībām. Ikdienā, kad notiek treniņi tiek ieslēgtas 50% lampas, kas ir pilnīgi pietiekami, lai sasniegti minimālās normatīvajos aktos noteiktās apgaismojuma prasības. Nomainot šos 50 % gaismekļus uz LED gaismekļiem, tiktu panākta noteikta CO2 emisiju ekonomija. Sporta zālē ir jāliek jaudīgi LED gaismekļi, kas salīdzinoši ir ļoti dārgi, tāpēc ir sekojošs jautājums - Vai projekta iesniegumā var paredzēt, piemēram, sporta zālei apgaismojumu nomainīt daļēji?
	Saskaņā ar MK noteikumu Nr.559 19.1.4.apakšpunktu konkursa ietvaros viena no atbalstāmām aktivitātēm ir ieguldījumi vides aizsardzībā, kas ļauj ietaupīt enerģiju, proti,  „energoefektīva apgaismojuma uzstādīšana iekštelpās.”
No iepriekš minētā izriet, ka MK noteikumi Nr.559 paredz energoefektīva apgaismojuma nomaiņu iekštelpās. Vienlaikus MK noteikumi Nr.559 neaizliedz sporta zālē paredzēt arī daļēju apgaismojuma nomaiņu, taču šādā situācijā vēršam Jūsu uzmanību, ka projekta pieteikumā ir jābūt nepārprotami norādītam kādā apjomā un kādi gaismekļi tiks nomainīti, kā arī pēc projekta īstenošanas jānodrošina iespēja precīzi noteikt enerģijas ietaupījumu no gaismekļu nomaiņas.

	    37.
	Saistībā ar dokumentu iesniegšanu pieteikumam, radās jautājumi par Klimata pārmaiņu finanšu instrumenta finansēto projektu atklāta konkursa "Kompleksi risinājumi siltumnīcefekta gāzu emisiju samazināšanai" nodaļas VII. Projekta iesnieguma saturs un iesniegšana, punktiem 28.1.1. un 28.1.2.
1. 28.1.1. projekta iesniegumā iekļauto tehnisko rādītāju pamatojums - Kas tiek domāts zem tehnisko rādītāju pamatojuma? Kādi tehniskie rādītāji un no kādas inženiersadaļas tie jāpamato?
2. 28.1.2. ekonomiskais pamatojums - Kādā formā un kādi rādītāji ir jāvērtē ekonomiskajā pamatojumā. 

Par kādām inženiersadaļām ir runa?
	MK noteikumu Nr.559 28.1.apakšpunkts nosaka, ka projekta iesnieguma iesniedzējam papildus ir jāiesniedz atjaunojamos energoresursus izmantojošās tehnoloģijas apraksts (saskaņā ar MK noteikumu Nr.559 19.2.1.apakšpunktu). Līdz ar to ir atbilstoši MK noteikumu Nr.559 28.1.1. un 28.1.2.apakšpunktiem potenciālajam finansējuma saņēmējam papildus ir jāiesniedz apraksts par projekta iesniegumā iekļauto tehnisko rādītāju un ekonomisko pamatojumu.

Tātad projekta iesniedzējam Vērtēšanas komisijai jāsniedz informācija par izmantojošās jeb plānotās tehnoloģijas tehniskajiem rādītājiem un to pietiekamību projekta nepieciešamās enerģijas saražošanai, kā arī jāsniedz šīs tehnoloģijas uzstādīšana ekonomiskais pamatojums, kurā ir jāpamato, ka uzstādāmā tehnoloģijas būs arī ekonomiski izdevīgi, salīdzinot ar esošo enerģiju ražojošo tehnoloģiju, ņemot vērā gan kurināmā izmaksas, gan apjomu un citus rādītājus. Vienlaikus norādot, ka siltumnīcefekta gāzu emisiju samazināšana, nodrošinot pāreju no tehnoloģijām, kurās izmanto fosilos energoresursus, uz tehnoloģijām, kurās izmanto atjaunojamos energoresursus, ir ne tikai pāreja uz videi draudzīgu tehnoloģiju, bet ir arī ekonomiski izdevīga vai līdzvērtīga esošai tehnoloģijai.

	    38.
	Ražošanas uzņēmumā neapkurināmā ēkā ir uzstādīta atkritumu prese. Ēkai ir sava elektroenerģijas uzskaite. Elektroenerģija ēkā vēl tiek tērēta tikai apgaismojumam, līdz ar to nomaināmās iekārtas enerģijas patēriņš ir 98% no kopējā izmērītā elektroenerģijas patēriņa gadā. Prese ir arī galvenais elektroenerģijas patērētājs pa visu ražošanas kompleksu un tās daļa veido stipri vairāk par 20% no kopējā elektroenerģijas patēriņa.

Vai tas nozīmē, ka nepieciešams veikt aprēķinus par norobežojošām konstrukcijām, siltuma ieguvumiem un gaisa apmaiņu neapkurināmai ēkai ar gandrīz pastāvīgi atvērtiem vārtiem?
	Saskaņā ar MK noteikumu Nr.559 12.7.3.apakšpunktu „ēkām, kurās komersants veic šo noteikumu 12.4.apakšpunktā minēto saimniecisko darbību, kā arī kultūras institūciju ēkām, izglītības iestāžu ēkām vai ārstniecības iestāžu, kuras sniedz valsts budžeta apmaksātus veselības aprūpes pakalpojumus, ēkām nepārsniedz 120 kWh/m2, ja tajās tiek īstenotas aktivitātes, kas nav saistītas ar siltumenerģijas samazināšanu apkurei vai arī ir saistītas ar siltumenerģijas samazināšanu apkurei, bet tiek finansētas no projekta iesniedzēja līdzekļiem. Ja telpas augstums pārsniedz 3,5 metrus, energoauditors pārrēķina siltumenerģijas patēriņu apkurei atbilstoši apkurināmo telpu platībai (ja attiecināms).”
Paskaidrojam, ka gadījumā, ja ēkā tiek īstenotas projekta aktivitātes, kas nav saistītas ar siltumenerģijas samazināšanu, tad ēkai jāveic normatīvajos aktos par energoefektivitātes aprēķina metodi noteiktajā kārtībā aprēķinātais siltumenerģijas patēriņš uz apkurināmo telpu platību apkurei, lai tiktu izpildīts MK noteikumu Nr.559 12.7.3.apakšpunktā definētais nosacījums.

Vienlaikus norādām, ka Jūsu gadījumā, ja ēkā netiek nodrošināta apkure, tad Jums siltumenerģijas patēriņš uz apkurināmo telpu platību ir jānorāda – 0 kWh/m2, līdz ar to MK noteikumu Nr.559 12.7.3.apakšpunktā minētais kritērijs ir izpildāms, jo minētajā apakšpunktā ir norādīts - nepārsniedzot 120 kWh/m2.

	     39.
	Vēlamies precizēt vai pašvaldība var iesniegt projektu par energoefektivitātes pasākumu īstenošanu pirmsskolas izglītības iestādē, kura faktiski juridiski vēl nav nodibināta, kaut gan pašvaldība ir pieņēmusi lēmumu par pirmsskolas izglītības iestādes rekonstrukciju, izstrādājusi tehnisko projektu un veikusi iepirkumu rekonstrukcijas darbu veikšanai.

Līdz šim ēka tika izmantota pirmsskolas izglītības iestādes vajadzībām, bet to veica privāts uzņēmējs – pirms 15 mēnešiem objektu pārņēma pašvaldība, bet iepriekšējā izglītības iestādes licence tika anulēta.

Šobrīd, lai nodibinātu jaunu pašvaldības izglītības iestādi ir nepieciešams radīt apstākļus atbildoši MK noteikumiem par prasībām izglītības iestādēm  un paredzams, ka līdz projekta beigām pašvaldība būs šo objektu reģistrējusi kā pirmsskolas izglītības iestādi.   KPFI finansējumu paredzēts piesaistīt daļai no plānotajiem energoefektivitātes pasākumiem.
	Saskaņā ar MK noteikumu Nr.559 3.3.2.apakšpunktu projekta iesnieguma iesniedzējs konkursa trešajā un turpmākajās kārtās, ja tādas tiek īstenotas - var būt „izglītības iestāde, tai skaitā valsts dibinātās militārās profesionālās izglītības iestādes, vai izglītības iestādes dibinātājs.”
Atbildot uz Jūsu jautājumu par rekonstrukciju norādām, ka ņemot vērā, ka pašvaldība – izglītības iestādes pārņēmējs (topošais dibinātājs) -  pieņēma lēmumu par pirmsskolas izglītības iestādes rekonstrukciju, tad Jums minētais lēmums noteikti jāpievieno projekta iesniegumam, kā arī projekta iesniegumā būtu jānorāda jaunais iestādes nosaukums (ja tas mainīsies un ir zināms) un funkcijas, kā arī projekta iesniegumā jāapraksta konkrētā situācija.

Lūdzam ņemt vērā arī MK noteikumu Nr.559 28.14.3.apakšpunktu, kas nosaka, ka kultūras institūcijas, izglītības iestādes vai ārstniecības iestādes, kura sniedz valsts budžeta apmaksātus veselības aprūpes pakalpojumus, vai tās dibinātājai ir jāiesniedz lēmums par projekta īstenošanu (ja attiecināms), kā papildus pievienojamais dokuments,  „kurā ietverts apliecinājums, ka tās vai tās institucionālajā padotībā esošās kultūras institūcijas, izglītības iestādes vai ārstniecības iestādes, kura sniedz valsts budžeta apmaksātus veselības aprūpes pakalpojumus, projekta iesniegumā norādītajai ēkai, kurā plānotas projekta aktivitātes, attīstības un investīciju stratēģija ir saskaņota un ēkai vismaz piecus gadus pēc projekta īstenošanas netiks mainīts lietošanas veids un tā netiks demontēta.” Minētajā apliecinājumā ir jābūt norādītai informācijai par skolas rekonstrukciju un jāapliecina, ka ēka joprojām tiks izmantota izglītības iestāžu funkciju nodrošināšanai, norādot arī konkrētos datumus par skolas izmantošanas maiņu.

Papildus jāņem vērā, ka konkursa ietvaros projekta iesniegumam nepieciešams pievienot ēkas energoaudita pārskatu, kurā jāveic esošās enerģijas patēriņa izvērtējums par pēdējiem diviem kalendārajiem gadiem, lai būtu iespējams novērtēt projekta ietvaros sasniedzamo CO2 emisiju samazinājumu. Tādējādi atbilstoši MK noteikumu Nr.559 28.6.apakšpunktam projekta iesniegumam jāpievieno „apliecinājums par patērēto elektroenerģijas un saražoto, patērēto un pārdoto siltumenerģijas apjomu ēkā vai teritorijā, kurā plānotas projekta aktivitātes, vismaz divos pēdējos noslēgtajos kalendāra gados pirms projekta iesnieguma iesniegšanas, norādot datus pa mēnešiem (megavatstundas (MWh)), un izmantoto kurināmā apjomu [...].” Šajā gadījumā tie ir 2 kalendārie gadi, t.i., 2012. un 2013.gads un attiecīgi šie ir dati, kas izmantojami ēkas energoaudita aprēķinos.

	     40.
	Vai KPFI finansēto projektu konkursa "Kompleksi risinājumi siltumnīcefekta gāzu emisiju samazināšanai" IV kārtā iespējams līdzfinansējums arī daudzdzīvokļu dzīvojamo ēku apkures katlu mājas ar biomasas vai granulu kurināmā ierīkošanu (izbūvēt katlu māju, uzstādīt katlu un pieslēgt pie esošajiem radiatoriem dzīvokļos (izbūvējot maģistrālās caurules mājā), vai iespēja to izdarīt ar mājas dzīvokļu biedrības palīdzību?
	Saskaņā ar MK noteikumi Nr.559 2.punktu „konkursa mērķis ir siltumnīcefekta gāzu emisiju samazināšana, nodrošinot pāreju no tehnoloģijām, kurās izmanto fosilos energoresursus, uz tehnoloģijām, kurās izmanto atjaunojamos energoresursus, uzlabojot komersantu ražošanas tehnoloģiskās iekārtas vai nomainot tās ar jaunām ražošanas tehnoloģiskām iekārtām un uzlabojot ēku energoefektivitāti.”
Atbilstoši MK noteikumu Nr.559 3.3.apakšpunktam konkursa trešajā kārtā un turpmākajās kārtās, ja tādas tiek īstenotas (šajā gadījumā V kārtā, nevis IV kārtā, kā norādīts jautājumā), projekta iesniedzējs var būt:

„3.3.1. komersants, tai skaitā ārstniecības iestāde, kura nesniedz valsts budžeta apmaksātus veselības aprūpes pakalpojumus;

3.3.2. izglītības iestāde, tai skaitā valsts dibinātās militārās profesionālās izglītības iestādes, vai izglītības iestādes dibinātājs;

3.3.3. ārstniecības iestāde, kura sniedz valsts budžeta apmaksātus veselības aprūpes pakalpojumus;

3.3.4. kultūras institūcija, kura finansē kultūras aktivitātes un kuras darbības pamatmērķis ir kultūras vērtību radīšana, izplatīšana vai saglabāšana (turpmāk – kultūras institūcija).”
Savukārt, „komersants ir komercreģistrā ierakstīta fiziskā persona (individuālais komersants) vai komercsabiedrība (personālsabiedrība un kapitālsabiedrība)”, atbilstoši Komerclikuma 1.panta pirmajai daļai. Ņemot vērā iepriekš minēto, Fonds norāda, ka biedrība šī konkursa ietvaros nav definējama kā projekta pieteicēja un līdz ar to tā nevar iesniegt projekta iesniegumu un pretendēt uz finansējumu.

	     41.
	Pašvaldība ir veikusi iepirkumu un būvnieks ir iesniedzis savu piedāvājumu konkrētu darbu veikšanai, līgums ar būvnieku ir noslēgts un stājies spēkā.

Vai izmaksu pamatojošos dokumentus – tāmes (kas šobrīd jau atšķiras no tehniskajā projektā paredzētajām) paraksta būvnieks?

Vai jāiesniedz gan tehniskā projekta autora izstrādātās tāmes (kuras šobrīd neatbildīs projekta pieteikumam) vai tikai būvnieka piedāvājuma tāmes, kuru paraksta pats būvnieks?
	Saskaņā ar MK noteikumu Nr.559 28.4.apakšpunktu papildus iesniedzamie dokumenti ir „būvniecības tāmes, tehnoloģisko iekārtu specifikācijas (ja attiecināms) un projekta aktivitāšu tāmes atbilstoši projekta iesniegumā un ēkas energoauditā paredzētajām aktivitātēm, kuras projekta iesniedzējs izvēlējies veikt projekta mērķa sasniegšanai, izmantojot finanšu instrumenta finansējumu.”

Vēršam uzmanību, ka pie tehniskā projekta ir pievienotas sertificēta būvniecības speciālista sagatavotas sākotnējās tāmes, un saskaņā ar publiskā iepirkuma nosacījumiem ar konkrētu būvnieku tiek noslēgts līgums, pēc kā sertificēts būvniecības speciālists izstrādā atsevišķas (gala) tāmes, saskaņā ar kurām tiek veikta būvniecība. Vienlaikus, ja izmaksās tiek konstatētas izmaiņas starp sākotnējām tāmēm, kuras pievienotas tehniskajam projektam un gala tāmēm, tad obligāti tas atsevišķi ir jāpaskaidro, turklāt projekta izmaksas rēķina no sertificēta būvniecības speciālista izstrādātām gala tāmēm.

Atbildot uz Jūsu jautājumu norādām, ka Jums ir jāiesniedz gan tehniskajam projektam pievienotās izstrādātās tāmes (sākotnējās), gan sertificēta būvniecības speciālista izstrādātās tāmes (gala).

	      42.
	Izglītības iestādē pašlaik ir lokālā siltumapgāde - apkure tiek nodrošināta ar malkas apkures krāsnīm.

Projekta ietvaros plānots uzstādīt biomasas granulu apkures katlu un ierīkot apkures sistēmu (uzstādīt apkures cauruļvadus un radiatorus).

1. Tā kā tiek pāriets no atjaunojamo energoresursu izmantojošas apkures sistēmas (malkas apkures krāsnīm) uz atjaunojamo energoresursu izmantojošu apkures sistēmu (granulu apkures katla), šīs izmaksas ir neattiecināmas (izmaksu pozīcija "Atjaunojamo energoresursu izmantošanai paredzēto tehnoloģiju iegādes, piegādes, būvniecības, uzstādīšanas un ieregulēšanas izmaksas"). Vai tā ir?
2. Bet vai šajā gadījumā apkures sistēmas ierīkošanas (apkures cauruļvadi un radiatori) izmaksas (pozīcija "Iekārtu un sistēmu, kas paredzētas efektīvai siltuma otrreizējai izmantošanai, iegādes, piegādes, būvniecības, uzstādīšanas un ieregulēšanas izmaksas") ir attiecināmas?
	1. Saskaņā ar MK noteikumu Nr.559 19.2.apakšpunktu, konkursa ietvaros atbalstāmi ir papildus ieguldījumi pārejai (tai skaitā iepērkamā enerģijas apjoma samazināšana) no tehnoloģijām, kurās izmanto fosilos energoresursus, uz tehnoloģijām, kurās izmanto atjaunojamos energoresursus, līdz ar to Jūsu gadījumā plānotās izmaksas, nomainot malkas apkures katlu pret granulu katlu, būs neattiecināmas;
2. Saskaņā ar MK noteikumu Nr.559 20.1.6.apakšpunktu, konkursa ietvaros attiecināmas ir citu iekšējo inženiertīklu izbūves izmaksas, ja šo iekšējo inženiertīklu izbūve tieši saistīta ar šo noteikumu 19.1.apakšpunktā minētajām atbalstāmajām aktivitātēm un norādīta šo noteikumu 28.5.apakšpunktā minētajos dokumentos un ēkas energoaudita pārskatā kā projekta mērķa sasniegšanai nepieciešamā aktivitāte. Ņemot vērā iepriekš minēto, apkures sistēmas ierīkošanas (apkures cauruļvadi un radiatori) izmaksas būs neattiecināmas, jo minētās sistēmas ierīkošana nenodrošinās projekta mērķa sasniegšanu. Ņemot vērā iepriekš minēto, apkures sistēmas ierīkošanas (apkures cauruļvadi un radiatori) izmaksas būs attiecināmas tikai tādā gadījumā, ja projekta iesniedzējs var pierādīt, ka minētās sistēmas ierīkošana ļaus panākt siltumenerģijas ietaupījumu. Pretējā gadījumā minētās izmaksas būs neattiecināmas.


4

